Isigidimi Sama-Xosa.

Vol. I.

LOVEDALE, SOUTH AFRICA, JANUARY 4, 1871.

No. 4.

Isigidimi Samaxosa.

IFAZWE YASE EUROPE.

ISIQENDU SOKUQALA.. NO. 1.

Ezizizwe zibambeneyo ngoku, ngama French nama German (Jelumane). Zozi bini ke ezizizwe zikulu, ziyi tanda kune-ne imfazwe. Inani labantu base France zizi gidi ezimashumi matatu anesitandatu (36,000,000). Ela masoldati ahamba nge- nyawo lingama waka amakulu mahlanu 500,000; awakwela emahasheni ngama waka alikulu (100,000) ; awahamba nekununu ngamawaka amashumi matandatu anesibozo (68,000). Onke ke la ngasele lindele ukulwa. Sekuyiminyaka emininzi elilizwe lase Erance liqayisa ngegunya lamandla alo. Kwiminyaka eseyingapezulu kwama shumi mahlanu, yaka yapantsa ukude iti I-Europe yonke ibe pantsi kwalo elozwe lase France. Oko ibisapetwe ngu Napoleon, eyona Nkosi inkulu kuzo zonke ezake zakb kwelozwe. Wada woyi- swa ke U-Napoleon lowo, yaza yangenelwa I-France, lati ibotwe layo lasemandleni entshaba. Emveni koku kwabako uxolo olwahlala iminyaka emashumi mahlanu (50). Elixesha loxolo lide kangaka, labanga ukuba I-France ibuye ibuyele kwasebukulwini bayo bangapambili. Yatike yakuba isoyisa futi kule mfazwe kutiwa yeye Crimea (ebingapambili kwale ikoyo ngoku) yaba akuko nasinye isizwe esingade simelane nayo. Yaqalake yaneratshi, yaqayisa ngobuni bayo kangangokude zingcangcazele nezinye izizwe yakuqumba.

I-Prussia kwiminyaka emashumi ma- hlanu adluleyo ibisizwana esingeni. I- France ibinokwenza into eyitandayo kuso. Kukafuti lingenelwa ibotwe layo ngama French, iti nemizi emikulu yakona ibe sezandleni zama French. Kodwa ada afika amaxa ayilungeleyo I-Prussia. Yaya isanda ngokwanda, yafika yacapula E­

Denmark ilizwe elingasentla kuyo, yati ngase mpuma langa yacapula E-Austria, yadake ngokwenjenjalo yasisizwe esikulu, esimkosi ugqitisileyo kowase France. Ya­tike yawakatalela kunene amasoldati ayo, yanxamela ukuba abe neyona mipu ilun- gileyo elizweni, nokuba kanjalo akwazi ukuyipata. Yazuza ubugcisa obukulu kwimfazwe ebinayo nama Denmark nama Austria. Kwamzuzuke I-France ibiseloko iyikweledela. I-France yati ke yakubona ukuba iyanyuka I-Prussia langakumbi ikwele elo, ayalifihla nokulifihla.

Ite ke I-France yanqwenela ukunga ingake icapule kumhlaba wama Prussia, yati ke ngoko, ifuna ukude iye kuti ga nge Rhine. Ite I-Prussia kwakuba njalo ngunotshe ukuba ive nentwana le yalomhlaba. Isuke yaselisiti I-France iyakuwahluta emzuzwini. Kwinyanga ezisand’ ukudlula elinye lamazwe ase Europe ekutiwa yi Spain, lati laswela inkosi. Inkosazana ebilaula kona yayigxotiwe ngenxa yokupata kubi kwayo abantu. Yatike I-Spain yafuna ukuba ipatwe lelinye lamatshawe ase Prussia. Yaqu- mbake I-France kwakuba njalo kuba yayibona ukuba iza kupahlwa ngamazwe amabini, ngelinye icala ibe yi Prussia, ngelinye ibe yi Spain ipetwe yinkosi ekwa ngum Prussia. Yazake inkosi yase France yati kweyase Prussia mayingalivumeli itshawe layo ukuba liye kuba yinkosi E- Spain, yafuna kanjalo ukuba leyo nkosi yase Prussia itembise ukuba ayisayikuza ivumele nalinye itshawe kula alo, ukuba liye kuba ngumpati kona. Kute kanti beteta ezizinto nje, selalile ngokwalo elo- tshawe libiziweyo ukuya kona, saba kengoko isizatu sengxabano sipelile. Site kodwa noko isitunywa sase France safuna ukuyinyanzela inkosi yase Prussia ukuba iti, ayisayikuza ivumele mntu opantsi kwayo, ukuba aye kupata ubukosi E-Spain. Yati yona inkosi yase Prussia “Hayi andisayikuze nditembise nto injalo. Un- xamele ukundicapukisa nawe ngokundi-

cela ukuba ndenze oko.” Kunjalo ke U-Napoleon inkosi yase France, waselesiti mayiseyiba yimfazwe. Yati ke yonke I-France yasel’ivuta ngokunqwenela imfazwe. Aselevakala ke amasoldati, esiti, “ Makuyiwe E-Berlin ! makuyiwe E-Belin, kwibotwe lama Prussia! Mawabulawe ama Prussia.” Xa ke ayayo ekulweni, aselengati aya esidlweni.

Axobake ama Prussia, asondezela kweli limelene nama French, atinta kona, alindela ukuba kuqale ama French. Aqala ke okunene wona. Asingenela isixeko ekutiwa yi Saarbruck. Ababeko apo yayi yinkosi leyo yama French, nonyana wayo lo uya kuba yindlalifa. Oyisa ama French. Waseletumela kwa oko U-Na­poleon ngocingo, kwinkosikazi engumfazi wake, esiti, “ U-Louis ubaptizeshwe namhla ngomlilo, wabonisa uburoti obukulu, zati nenjengele ezindala zalila, zakubona ukuzola kwake.”

Ngekuyilungele lenkwenkwe ilusizi u- kuba ibite yasala ekaya nabafazi, kuno- kuba iqutyelwe emfazweni.

Yavuya yonke I-France ngoko koyisana kwayo. Yaba yona imfazwe selipelile, nokuba I-Prussia seyipantsi kwayo, nokuba seyiza kucela uxolo. Kantike iza kudana kakulu. Ngemini elandelayo kwakuliwa idabi elikulu kunene, kwafa kuma French ama40,000, kwatinjwa ama30,000. Oyiswa ke ama French, ashiya nemipu nempahla zawo xa abalekayo. Anyanzelela pambili ama Prussia, emikosi mitatu; ufike umkosi ongase ntshona langa wapatwa ngu Fre­derick Charles, itshawe lakona; waza opakati wapatwa leligosa kutiwa ngu Steinmetz, nenkosi yama Prussia; ongase mpuma langa wawupetwe yindlalifa yase Prussia. Ama German oyisa esand’ukoyisa, aya ebuya ngomva ama French, ebekisa ngase Paris ibotwe lawo.

U-Bazaine nomkosi omkulu waraulwa E-Metz, umzi okunqaba kukulu. Wati emveni kokuvalelwa ixesha elide, wada wawunikela elutshabeni lomzi, Amadoda